als_Latn dik_Latn sag_Latn
Galeria Sabauda mund të konsiderohet një nga pinakotekat më të rëndësishme italjane me 180 vjet histori dhe me më shumë se 700 vepra të autorëve italjanë dhe europjanë të realizuara në periudhën kohore 1200-1900.
U ndërtua në vitin 1832 me porosi të Carlo Alberto. Në vitin 1860, pak përpara bashkimit të Italisë, Galeria iu dhurua Shtetit Italjan nga mbreti Vittorio Emmanuele II. Nga viti 2012 koleksioni i artit gjendet në brendësi të Manica Nuova, ndërtesës brenda kompleksit të Pallatit Mbretëror (Palazzo Reale), ku edhe janë kryer ndërhyrje restauruese dhe ndryshime strukturore në mënyrë që pikturat të ekspozohen në mënyrën më efikase të mundshme.
Veprat që gjenden aty, me një vlerë të pallogaritshme, nisin që nga Rilindja italjane,përshkojne vitet 1600-700 si dhe janë pasuruar nga piktura të shkollës flaminge dhe holandeze.
Ndër veprat e mjeshtrave italjanë nga vitet 1300 në 1500 dallohen ato të Andrea Mantegna, Simone di Paolo Veronese, Antonio dhe të Piero del Pollaiolo që mishërojnë në mënyrë perfekte veçantitë e Rilindjes italjane.Nga artistët piemontezë gjejmë të ekspozuara veprat e Martino Spanzotti, Defente Ferrari dhe të Gaudenzio Ferrari. Repertori vazhdon me kryevepra të 1600-700, ndër të cilat mund të admirohen kryeveprat e Orazio Gentileschi-t, të Guericino-s dhe të Tintoretto-s.
Tek Galeria Sabaude gjejmë në brendësi të koleksioneve një prani të bollshme të pikturave të shkollës flaminge dhe holandeze të realizuara në periudhën kohore 1400-600 nga Jan van Eyck, Hanz Memling, Paul Rubens dhe Anton van Dyck.
Blerje të rëndësishme dhe dhurata si ajo e markezëve Tancredi dhe Giulia Falletti di Barolo si dhe të industrialistit-koleksionist piemontez Riccardo Gualino, kanë rritur dhe pasuruar në vite bërthamën origjinale të Galerisë Sabaude, duke u bërë një koleksion me mbi 700 vepra të historisë së pikturës europjane të cilat u ofrojnë vizitorëve një gamë të gjerë penelatash, ngjyrash dhe atmosferash të ndryshme.
Sot galeria shtrihet në 4 kate ku tre të poshtmet u binden një vijimësie kronologjike, në të cilën veprat e artistëve nga Piemonte dialogojnë me pjesën tjetër të gadishullit dhe me artin europjan.
Shikoni tre videot e mëposhtme:
Tags:
Art,
Galeria Sabauda,
Rilindja italjane
als_Latn als_Latn als_Latn als_Latn als_Latn als_Latn als_Latn als_Latn mos_Latn pol_Latn ron_Latn mlt_Latn